Inntil midten på 1800-tallet var zimbrisk, en gammelbaiersk dialekt, fremdeles et utbredt talespråk, men denne arkaiske germanske dialekten hadde mindre overlevelsesmuligheter i Asiago enn i isolerte fjellandsbyer, og med første verdenskrig forsvant de siste personene med zimbrisk som morsmål. Nye generasjoner av folk som foretok gjenoppbyggingen av Asiago, hadde ikke noe forhold til språket.